cyanic-selkie/wikianc huggingface dataset:
எரித்ரைட்டு
எரித்ரைட்டு (Erythrite) என்பது Co3(AsO4)2•8H2O. என்ற மூலக்கூற்று வாய்ப்பாடு கொண்ட ஒரு கனிமம் ஆகும். சிவப்பு கோபால்ட் என்ற பெயரிலும் அழைக்கப்படும் இக்கனிமம் கோபால்ட்டின் இரண்டாம் நிலை நீரேற்று கோபால்ட் ஆர்சனேட்டு   கனிமம் ஆகும். கோபால்ட் கனிமப் படிவுகளின் மேற்பரப்பில் இயல்பாகக் கிடைக்கும் எரித்ரைட்டும் அன்னாபெர்கைட்டும் (Ni3(AsO4)2•8H2O) ஒரு முழுமையான கனிமத்தொடராக (Co,Ni)3(AsO4)2•8H2O.என்ற பொது வாய்ப்பாட்டால் குறிப்பிடப்படுகின்றன. உருவாகின்றன.
எரித்ரைட்டு ஒற்றைச் சரிவு படிகத்தொகுதியாகப் படிகமாகிறது. பட்டக வடிவில் உருவாகும் இப்படிகங்கள் செங்கற் சிவப்பு, சாம்பல் நிறப் பழுப்பு நிறங்களில் கோபால்ட் ஆர்சனைடு கனிமமாகக் காணப்படுகின்றன. முழுமையான படிகங்களாக இவை அரிதாக உருவாகின்றன என்றாலும் படிகங்கள் பட்டக வடிவிலும், நீண்ட நெடுக்கு வரிகளைக் கொண்ட கோள வடிவிலும், சிறுநீரக வடிவிலும் இயற்கையில் காணப்படுகின்றன.
எரித்ரைட்டு முதன்முதலில் 1832 ஆம் ஆண்டில் செருமனியில் உள்ள சேக்சானி மாவட்டம், சிக்னிபெர்க் நகரத்தில் கண்டறியப்பட்டு விவரிக்கப்பட்டது. கிரேக்க மொழிச் சொல்லான சிவப்பு என்ற பொருள் கொண்ட எரித்ரோசு என்ற சொல்லில் இருந்து எரித்ரைட் என்ற பெயரைப் பெற்றது. எரித்ரைட்டு முதலில் ஒரு முக்கியமான கனிமமாகக் கருதப்படவில்லை என்றாலும் வளவாய்ப்பு தேடுநர்கள் பின்னர் கோபால்ட் மற்றும் வெள்ளி தனிமங்களுக்கு இக்கனிமம் வழிகாட்டும் என நம்பினர்.
கோபால்ட் படிவுகள் ஆக்சிசனேற்றம் அடைவதால் எரித்ரைட்டு உண்டானது எனக் குறிப்பிடுகின்றனர். ஆக்சைடு மண்டலங்களில் Co–Ni–As தனிமங்கள் கொண்ட படிவுகளாக இக்கனிமம் அறியப்படுகிறது. கோபால்டைட்டு, சிக்கூட்டெரூடைட்டு, சிம்பிளெசைட்டு, ரோசெலைட்டு-பீட்டா, சிகோரோடைட்டு பார்மாக்கோசிடரைட்டு, அடமைட்டு, மோரெனோசைட்டு, ரெட்கெர்சைட்டு, மாலகைட்டு ஆகிய கனிமங்களுடன் இணைந்து இது காணப்படுகிறது. ஒண்டாரியோவில் உள்ள கோபால்ட்டு நகரம், செருமனியின் சேக்சானியில் உள்ள சிக்னீபெர்க் நகரம், செக் குடியரசிலுள்ள யாச்சிமோவ், இங்கிலாந்திலுள்ள கார்ன்வால், மொராக்கோ, இடாகோ, சாரா அலிசீயா சுரங்கம், மெக்சிகோ, குயின்சுலாந்து, தெற்கு ஆத்திரேலியா போன்ற பகுதிகளில் எரித்ரைட்டு கனிமம் கிடைக்கிறது.
பிற வகைகள்
நிக்கல் வகை அன்னாபெர்கைட்டு இளம் பச்சை நிறத்தில் நிக்கல் ஆர்சனைடு வடிவில் கிடைக்கிறது. எரித்ரைட்டிலுள்ள கோபால்ட் சில சமயங்களில் இரும்பு. நிக்கல், கால்சியத்தால் இடப்பெயர்ச்சியடைந்து மூன்று வேறு வகையான கனிமங்களை உருவாக்குகிறது. பாராசிம்பிள்சைட்டு (இரும்பு) ஓம்சைட்டு (மக்னீசியம்), கோட்டிகைட்டு (துத்தநாகம்) என்பன அக்கனிமங்களாகும்.
மேற்கோள்கள்
.
பகுப்பு:கோபால்ட் கனிமங்கள் பகுப்பு:ஆர்சனேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
கிழக்கு மிட்னாபூர் மாவட்டம்
கிழக்கு மிட்னாபூர் மாவட்டம் (Purba Medinipur district or East Midnapore district)  (Pron: purbɔ med̪iːniːpur) (পূর্ব মেদিনীপুর জেলা), (Pron: ˌmɪd̪naˈpur) இந்தியாவின் மேற்கு வங்காளம் மாநிலத்தின் 23 மாவட்டங்களில்  ஒன்றாகும். மேற்கு வங்காள மாநிலத்தின் மூன்று கோட்டங்களில் ஒன்றான வர்தமான் கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். இதன் நிர்வாகத் தலைமையிடம் தம்லக் நகரம் ஆகும். நிர்வாக வசதிக்காக 1 சனவரி 2002-இல் மிட்னாப்பூர் மாவட்டத்தை, கிழக்கு மிட்னாப்பூர் மாவட்டம் மற்றும் மேற்கு மிட்னாப்பூர் மாவட்டம் என இரண்டாக இரண்டாக பிரிக்கும் போது கிழக்கு மிட்னாப்பூர் மாவட்டம் உருவானது. தம்லக் நகரம் கிழக்கு மிட்னாப்பூர் மாவட்டத்தின் நிர்வாகத் தலைமையிடமாகும்.
மாவட்ட எல்லைகள்
4,713 சதுர கிலோ மீட்டர் பரப்பளவு கொண்ட கிழக்கு மிட்னாபூர் மாவட்டம், மேற்கில் மேற்கு மிட்னாபூர் மாவட்டம், தென்மேற்கில் ஒரிசா மாநிலம், தெற்கில் வங்காள விரிகுடா மற்றும் ஹூக்லி ஆறும் கிழக்கில் தெற்கு 24 பர்கனா மாவட்டம், வடகிழக்கில் ஹவுரா மாவட்டம் எல்லைகளாக கொண்டது.
கிழக்கு மிட்னாப்பூர் மாவட்டம் தம்லக், கொந்தாய் மற்றும் ஹால்டியா மற்றும் எக்ரா என நான்கு உட்கோட்டங்களை கொண்டது.
நகரங்கள்
பன்ஸ்குரா, தம்லக், கொந்தாய், எக்ரா, ஹால்டியா, மெகிதா, மகிஷாதல், கஜ்லாகர், டிக்கா, மந்தர்மணி, கேஜ்ஜூரி, இராம்நகர், பதேஷ்பூர், பகவான்பூர், மங்கலமர்ரோ, சண்டிப்பூர், கோலாகாட் மற்றும் நந்திகிராம் இம்மாவட்டத்தின் முக்கிய நகரங்களாகும்.
பொம்பெய் (திரைப்படம்)
பொம்பெய்  இது ஒரு 2014ம் ஆண்டு தமிழில் வெளியான ஆங்கிலமொழித் திரைப்படம். இந்த திரைப்படத்தை பால் டபிள்யூ.எஸ்.ஆன்டர்சன் இயக்கி உள்ளார். கிட் ஹாரிங்டன், கேரி அன்னே மோஸ், எமிலி ப்ரௌனிங், அக்பஜே உள்ளிட்ட பலர் நடித்துள்ளனர். இந்தத் திரைப்படத்தை கோன்ச்டடின் பிலிம், இம்பாக்ட் பிக்சர்ஸ், டான் கார்மொடி ப்ரோடக்ஸன் போன்ற நிறுவனங்கள் விநியோகம் செய்கின்றன. இத்திரைப்படம் பிப்ரவரி 18 ஆம் திகதி புவெனஸ் ஐரிஸிலும், பிப்ரவரி 21 ஆம் திகதி கனடாவிலும், பிப்ரவரி 27 ஆம் திகதி செருமனியிலும் வெளியானது.
கிழக்கு மிட்னாபூர் மாவட்டம்
பொருளாதாரம்
இம்மாவட்டத்தின் பொருளாதாரம் வேளாண்மையை நம்பியுள்ளதால், பொருளாதாரத்தில் பின்தங்கிய மாவட்டங்களில் ஒன்றாக உள்ளது. இந்திய அரசின் பஞ்சாயத்து ராஜ் அமைச்சகம், இந்தியாவில் மிகவும் பின் தங்கிய மாவட்டங்களில் ஒன்றாக கிழக்கு மிட்னாபூர் மாவட்டம் உள்ளது என அறிவித்துள்ளது. பின் தங்கிய பகுதிகளுக்க்கான நிதியுதவி வழங்கும் திட்டப்படி, இம்மாவட்டம் இந்திய அரசிடமிருந்து நிதியுதவி பெறும், பதினொன்று மேற்கு வங்காள மாவட்டங்களில் ஒன்றாக உள்ளது.
நிர்வாகம்
தம்லக் நகரம் கிழக்கு மிட்னாப்பூர் மாவட்டத்தின் நிர்வாகத் தலைமையிடமாகும். மேலும் இம்மாவட்டத்தில் இருபத்து ஒன்று காவல் நிலையங்களும், ஐந்து நகராட்சிகளும், 25 ஊராட்சி ஒன்றியங்களையும், 223 ஊராட்சி மன்றங்களையும் கொண்டுள்ளது.
பொம்பெய் (திரைப்படம்)
கதைச் சுருக்கம்
கி.பி. 62ஆம் நூற்றாண்டு காலகட்டத்தில் ரோமானியர்களால் தனிப்பட்ட இனம் ஒன்று முழுமையாக அழிக்கப்படுகிறது. அந்த இனத்தில் மிஞ்சும் ஒரேயொருவனான ‘மிலோ’ (கிட் ஹாரிங்டன்) அடிமையாக வளர்க்கப்பட்டு மிகப்பெரிய ‘க்ளாடியேட்டர்’ வீரனாக உருவாகிறான். ரோமானியர்களால் புதிதாக உருவாக்கப்படும் பொம்பெயி நகரவிழா கொண்டாட்டத்திற்காக அடிமைகள் அனைவரும் அந்த நகருக்கு அழைத்து வரப்படுகிறார்கள்.
கிழக்கு மிட்னாபூர் மாவட்டம்
நிர்வாகம்
கிழக்கு மிட்னாபூர் மாவட்டம் தம்லக், ஹால்டியா, எக்ரா மற்றும் கொந்தாய் என நான்கு உட்கோட்டங்களைக் கொண்டது.
தம்லக் உட்கோட்டமானது தம்லக் நகராட்சி மன்றம், பன்ஸ்குரா நகராட்சி மன்றம், நந்தகுமார், மேய்னா,  தம்லக், ஷாகித் மாதங்கினி, பன்ஸ்குரா மற்றும் பன்ஸ்குரா I பன்ஸ்குரா II மற்றும் நந்திகிராம் என ஏழு வட்டார வளர்ச்சி அலுவலகங்களை கொண்டுள்ளது.
பொம்பெய் (திரைப்படம்)
கதைச் சுருக்கம்
அங்கே வரும் நாயகன் மிலோவுக்கும் பொம்பெயி நகரை உருவாக்கிய தலைமை நிர்வாகியின் மகள் கேஸியாவுக்கும் (எமிலி ப்ரெளிங்) காதல் மலர்கிறது. ஆனால் ரோமானிய செனட்டரும் கேஸியாவை அடைய நினைக்கிறான். அடிமைகளுக்கும் ரோமானியர்களுக்கும் மிகப்பெரிய மோதல் ஒன்று நடக்கிறது. அப்பொழுது பொம்பெயி நகரின் தூரத்தில் இருக்கும் எரிமலை ஒன்று வெடித்துச்சிதறுகிறது. மொத்த நகரமும் கலவரப் பூமியாகிறது. அதற்குப் பிறகு என்ன நடந்தது என்பதுதான் கதை.
கிழக்கு மிட்னாபூர் மாவட்டம்
நிர்வாகம்
ஹால்தியா உட்கோட்டமானது ஹால்டியா நகராட்சி மன்றம் மற்றும் மகிசாதல், நந்திகிராம்–I,  நந்திகிராம்–II, சுதாஹதா மற்றும் ஹால்டியா என ஐந்து வட்டார வளர்ச்சி அலுவலகங்களை கொண்டுள்ளது. எக்ரா உட்கோட்டமானது எக்ரா நகராட்சி மற்றும் பகவான்பூர் I,  பகவான்பூர் II, எக்ரா I,  எக்ரா II,  பதாஸ்பூர்;I,  பதாஸ்பூர்;II என ஆறு வட்டார வளர்ச்சி அலுவலகங்களைக் கொண்டுள்ளது.
கொந்தாய் உட்கோட்டமானது கொந்தாய் நகராட்சி மன்றம், மற்றும் காந்தி;I,   காந்தி;II, காந்தி;III,  கேஜ்ஜுரி;I,  கேஜ்ஜுரி;II,, ராம்நகர்;I மற்றும் ராம்நகர்;II என ஆறு வட்டார வளர்ச்சி அலுவலகங்களைக் கொண்டுள்ளது.
பொம்பெய் (திரைப்படம்)
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:2014 ஆங்கிலத் திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:சும்மிட் என்டேர்டைன்மென்ட் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:2014 முப்பரிமாணத் திரைப்படங்கள் பகுப்பு:செருமானியத் திரைப்படங்கள்
கிழக்கு மிட்னாபூர் மாவட்டம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 5,095,875 ஆக உள்ளது. அதில் ஆண்கள் 2,629,834 மற்றும்  பெண்கள் 2,466,041   ஆகவும் உள்ளனர். பாலின விகிதம் ஆயிரம் ஆண்களுக்கு 938 பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 1,081   பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 87.02 % ஆகவும், ஆண்களின் படிப்பறிவு 92.32 %  ஆகவும், பெண்களின் படிப்பறிவு 81.37 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 587,654 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள்தொகை 4,343,972 ஆகவும், இசுலாமியர் மக்கள்தொகை 743,436 ஆகவும், கிறித்தவ சமயத்தினரின் மக்கள்தொகை 2,648  ஆகவும், பிற சமயத்தவர்களின் மக்கள்தொகை கணிசமாக உள்ளது.
போக்குவரத்து வசதிகள்
இம்மாவட்டத்தின் வழியாக செல்லும் தேசிய நெடுஞ்சாலை 6 மற்றும் தேசிய நெடுஞ்சாலை 41 ஆகியவைகள் மாநிலத்தின் மற்றும் நாட்டின் பிற பகுதிகளை இணைக்கிறது. ஹால்டியா தொடருந்து நிலையம் மாநிலத் தலைநகரம் கொல்கத்தாவுடன் இணைக்கிறது.
சட்டமன்ற தொகுதிகள்
கிழக்கு மிட்னாபூர் மாவட்டம் தம்லக் சட்டமன்ற தொகுதி, பன்ஸ்குரா கிழக்கு சட்டமன்ற தொகுதி, பன்ஸ்குரா மேற்கு சட்டமன்ற தொகுதி, மொய்னா சட்டமன்ற தொகுதி, நந்தகுமார் சட்டமன்ற தொகுதி, மகிசதல் சட்டமன்ற தொகுதி, ஹால்டியா சட்டமன்ற தொகுதி, நந்திகிராம் சட்டமன்ற தொகுதி, சண்டிப்பூர் சட்டமன்ற தொகுதி, பாதேஸ்பூர் சட்டமன்ற தொகுதி, காந்தி வடக்கு சட்டமன்ற தொகுதி, பகவான்பூர் சட்டமன்ற தொகுதி, கேஜ்ஜூரி சட்டமன்ற தொகுதி, காந்தி தெற்கு சட்டமன்ற தொகுதி, இராம்நகர் சட்டமன்ற தொகுதி மற்றும் எக்ரா சட்டமன்ற தொகுதி என பதினாறு சட்டமன்ற தொகுதிகளை கொண்டுள்ளது.
மக்களவை தொகுதிகள்
காந்தி மக்களவை தொகுதி, தம்லக் மக்களவை தொகுதி, காட்தல் மக்களவை தொகுதி, (பகுதி), மிட்னாப்பூர் மக்களவை தொகுதி (பகுதி) என நான்கு மக்களவைத் தொகுதிகளை கொண்டது.
வெளி இணைப்புகள்
பகுப்பு:மேற்கு வங்காள மாவட்டங்கள் கிழக்கு மிட்னாபூர் மாவட்டம்
கட்னி மாவட்டம்
கட்னி மாவட்டம் (Katni district, இந்திi: कटनी जिला) இந்தியாவின் மத்தியப் பிரதேசம் மாநிலத்தில் அமைந்துள்ளது. கட்னி நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. இந்நகரின் மொத்தப் பரப்பளவு 4,949.59 சதுர கிலோமீட்டர்கள் ஆகும்.
இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
பாலிந்தநுவரை பிரதேச செயலாளர் பிரிவு
பாலிந்தநுவரை பிரதேச செயலாளர் பிரிவு (Palindanuwara Divisional Secretariat, පාලින්දනුවර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 43 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 50382 ஆகக் காணப்பட்டது.
வெளியிணைப்புக்கள்
பகுப்பு:களுத்துறை மாவட்டப் பிரதேச செயலாளர் பிரிவுகள்
சைல் இராணுவப் பள்ளி
சைல் இராணுவப் பள்ளி (Chail Military School) இந்தியாவின் 5 இராணுவப் பள்ளிகளில் ஒன்றான இது இமாச்சலப் பிரதேசத்தின் சோலான் மாவட்டத்தில் உள்ள சைல் எனும் பகுதியில் அமைந்துள்ளது. இந்த உண்டு உறைவிடப்பள்ளியை 1922-இல் நிறுவ நிதியுதவி வழங்கியவர் ஐக்கிய இராச்சியத்தின் ஐந்தாம் ஜோர்ஜ் மன்னர் ஆவார்.
சிபிஎஸ்சி பாடத்திட்ட முறையைக் கொண்ட இந்த உண்டு உறைவிட இராணுவப் பள்ளியில் 10 முதல் 11 வயதிற்குட்பட்ட 300 ஆண் மாணவர்களை 6-ஆம் வகுப்பில் சேர்வதற்கு ஆண்டுதோறும் டிசமபர் மாதத்தில் நுழைத்தேர்வு நடைபெறுகிறது. நுழைவுத் தேர்வில் தேர்ச்சி பெற்றவர்களை உடல் தகுதி மற்றும் நேர்காணல் மூலம் பள்ளிக்கு தேர்வு செய்யப்படுகின்றனர். + 2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது. இப்பள்ளியின் மாணவர் சேர்க்கையில் இந்திய இராணுவத்தினர் மற்றும் முன்னாள் இராணுவத்தினர் மற்றும் போரில்/எல்லை மோதல்களில் இறந்த இராணுவத்தினரின் குழந்தைகளுக்கு முன்னுரிமை வழங்கப்படுகிறது. இப்பள்ளியானது நடுவண் இடைநிலைக் கல்வி வாரியத்தின் பாடமுறைகள் கொண்டது. இப்பள்ளியில் கல்வி, விளையாட்டுகளுடன், தேசிய மாணவர் படையிலும் மாணவர்கள் பயிற்சி பெறுகின்றனர்.
வெளி இணைப்புகள்
இந்தியாவில் இராணுவப் பயிற்சிக் கழகங்கள் பகுப்பு:இந்திய படைத்துறை பகுப்பு:சோலன் மாவட்டம் பகுப்பு:இந்தியத் தரைப்படை பகுப்பு:இந்திய இராணுவப் பள்ளிகள் பகுப்பு:உண்டு உறைவிடப் பள்ளிகள்
ஜே. கூப்பர்
'''ஜே. கூப்பர்' ( G. Cooper '', பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1797-1807ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://www.cricketarchive.com/Archive/Players/36/36600/36600.html ஜே. கூப்பர்] - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 28 2011.
எருசலேம் முற்றுகை (கிமு 63)
எருசலேம் முற்றுகை பெரிய பொம்பேயின் கிழக்கு படையெடுப்பு காலத்தில் இடம் பெற்றது. மக்கபேயர் அரசுக்காக ஆட்சி அமைப்பதில் ஏற்பட்ட சண்டையில் தலையிட பொம்பே அழைக்கப்பட்டார். இவருடைய எருசலேம் மீதான வெற்றி, யூத சுதந்திரத்தை முடிவுக்குக் கொண்டு வந்து உரோமைக் குடியரசுவிற்கும் யூதேயாவிற்கும் இடையிலான ஒத்துழைப்பையும் முடிவுக்குக் கொண்டு வந்தது.
முற்றுகை
பொம்பே எருசலேமுக்கு வந்தபோது, அவர் நகரத்தை மேற்பார்வையிட்டார்: "அவர் பார்த்தபோது சுவகுகள் மிகவும் பலமிக்கதாயிருந்தது. அவற்றை மேறகொள்வது கடினமாகத் தெரிந்தது. சுவருக்கு முன்பிருந்த பள்ளத்தாக்கு பயங்கரமாயிருந்தது. பள்ளத்தாக்கினுள் இருந்த கோயில் பலமான சுவர்களினால் சூழப்பட்டிருந்தது. ஆகவே, நகர் கைப்பற்றப்பட்டால், எதிரிகள் பின்வாங்கி இரண்டாவது இடமாக கோயிலை அடைக்கலமாகக் கொள்வர்."
- ஜொசிஃபஸ், யூதப்போர் 1:141
செம்மருதங்காவு சாஸ்தா கோயில்
செம்மருதங்காவு சாஸ்தா கோயில் தமிழ்நாட்டில் கன்னியாகுமரி மாவட்டம், செம்மருதங்காவு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோகிலாபுரம் ஊராட்சி
கோகிலாபுரம் ஊராட்சி (Gokilapuram Gram Panchayat), தமிழ்நாட்டின் தேனி மாவட்டத்தில் உள்ள உத்தமபாளையம் வட்டாரத்தில் அமைந்துள்ளது. இந்த ஊராட்சி, கம்பம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3881 ஆகும். இவர்களில் பெண்கள் 1927 பேரும் ஆண்கள் 1954 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரேவா வில்லியம்சு
இளமையும் கல்வியும்
இவர் டென்னசிவேலி மிமிபிசுவில் பிற்ந்தார். இவர் தன் ஆறாம் அகவையில் சிக்காகோ சென்று மால்கோல்ம் எக்சு கல்லூரில் சேர்ந்து 1977 இல் கலை இளவல் பட்டத்தைத் தாராளவியல் கலைகளில் பெற்றுள்ளார். இவர் அந்த ஆண்டின் பட்ட மாணவராக வாக்குகள்வழி ஆனவர் ஆவார். இவர் 1980 இல் வடமேற்கு பல்கலைக்கழகத்தில் வானியலில் இளவல் ப்ட்டம் பட்டம் பெற்றார். இவர் புளூமிங்டனில் உள்ள இந்தியானா பல்கலைக்கழகத்தில்  படித்து வானியலில் முதுவர் பட்டமும் வானியற்பியலில் 1991 இல் முனைவர் பட்டமும் பெற்றார்.
பென்ரோசு இயங்கமைப்பு
இவர் தன் முனைவர் ஆய்வுரையை வெளியிட்டதும் கருந்துளைகளின் பென்ரோசு இயங்கமைப்பை பயன்படுத்த முயலும் முதல் பெண்ணாகிறார். இவர் 1995 இல் இயற்பியல் மீள்பார்வையில் தன் முனைவர் ஆய்வில் இருந்து ஒரு கட்டுரையை வெளியிட்டார். கருந்துளைத் தாரை கடுஞ்சூறாவளி போன்ற உயர் ஆற்றல் ஒளியன்கள், மின்னன்கள் கலந்த சீரிலாத தாரைச் சுருள்களாக வெளியேறுவது, கருந்துளைகள் தம் உள்ளகத்தை சுற்றி வெளிகாலத்தை இழுத்து சுழலச் செய்வதால் நேர்வதை இவரது கணக்கீடுகள் விளக்கின.
முதுமுனைவர் ஆய்வு
இவருக்குத் தேசிய ஆராய்ச்சி மன்றத்தின் சிறுபான்மை முதுமுனைவர் ஆய்வுநல்கை தரப்பட்ட்தால் 1993 இல்புளோரிடா பல்கலைக்கழகத்துக்குச் சென்றார். இவர் 1998 இல் பெல்லி இரிங்கர் படிம முன்காட்டு விருதைப் பெற்று பென்னெட் கல்லூரியில் சேர்ந்து வானியற்பியல் துறை இணைப் பேராசிரியராகவும் பெண்களுக்கும் அறிவியலுக்குமான மையத்தின் இயக்குநராகவும் பொறுப்பேற்றார். இவரது ஆய்வுப்பணி ஈர்ப்புக் காந்தவியலையும் கருத்தில் சேர்த்துக் கொண்டது. இவர் கெர் கருந்துளையின் ஆற்றல்கோளத்தில் பென்ரோசு செயல்முறையைத் தெளிவாகப் பார்த்தார். இவரது புறப்பால்வெளிக் கருவின் ஆற்றல் வாயில்களின் தேட்டத்தில் இது ஒரு பெரும்பகுதி ஆக அமைந்தது. கருந்துளைகளின் பென்ரோசு செயல்முறையை ஆய்ந்த முதலாமவர் இவரேயாவார். கருந்துளைத் தாரைகள் ஆற்றலை உமிழ்ந்தமையை இவரது கணக்கீடுகள் விளக்கின. இந்த ஆற்றல் பாய்வு கடுஞ்சூறாவளி போன்ற உயர் ஆற்றல் ஒளியன்களும், சார்பியல்தகவு மின்னன்கள் கலந்த சீரிலாத தாரைச் சுருள்களாக உமிழப்பட்டது. இவர் வில்லைச் சுருளாக்க விளைவு உயர் ஆற்றல்களையும் பொலிவுகளையும் உருவாக்கும் என்பதைக் காட்டினார். இவர் ஈர்ப்பு நிலைப்பின்மைகளிலும் தொடக்கநிலைப் புடவியின் கரும்பொருண்ம வடிவத்திலும் கூட ஆர்வம் காட்டலானார். இவர் தன் முதுமுனைவர் ஆய்வுநல்கை முடிந்த பிறகு புளோரிடா பல்கலைக்கழகத்தில் தொடர இயலவில்லை. இவர் காம்மாக்கதிர் வெடிப்புகளொக்கு ஆற்றலூட்ட எப்படி கருந்துளைகளை பயன்படுத்தலாம் எனவும் கருதியுள்ளார். சார்பியல்சார் வானியற்பியை ஆய்வுக்கு புளோரிடா பல்கலைக்கழகம் உடன்படாமையால் இவரது ஆய்வுக்கு நிதி பெற போராடியும் பல்கலை நிதியேதும் நல்க மறுத்தது.
இவர் 2009 இல் இருந்து டொலெடோ பல்கலைக்கழகத்தில் ஆராய்ச்சி உதவிப் பேராசிரியராக இருந்துள்ளார். தேசிய அறிவிய்ல் அறக்கட்டளை செயல்முனைவுப் பால்வெளிக்கருக்கள், துடிப்பண்டங்களின் தாரைக் கட்டமைப்பையும் ஆற்ரல் உருவாக்கத்தையும் ஆய்வு செய்ய நிதி நல்கியது. இந்த ஆய்வு மாண்டோகார்லோ ஒப்புருவாக்கத்தை கெர் கருந்துளையின் பொது சார்பியலுடன் ஒருங்கிணத்தது. மீபொருண்மையுள்ள கெர் கருந்துளைதான் செயல்முனைவானபால்வெளிக்கருக்களுக்கு ஆற்றலூட்டுவதை நிறுவியதால், இவர் பல்வேறு பொருண்மைகளும் அகந்திரள் வட்டு இயல்புகளும் இணைந்த கருந்துளைகள் தாம் செயல்முனைவான பால்வெளிக்கருக்களுக்கும் நுண்துடிப்பண்டங்களுக்கும் காம்மாக்கதிர் வெடிப்புகளுக்கும் ஆற்றல் ஊட்டும் ஒன்றிய படிமத்தை உருவாக்குவதில் நம்பிக்கை கொண்டிருந்தார். இவர் கருப்பு ஆற்றல் ஈர்ப்பின் வெளிப்பாடா என்பதையும்  ஆய்வு செய்கிறார்.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்கப் பெண் இயற்பியலாளர்கள் பகுப்பு:பெண் வானியற்பியலாளர்கள் பகுப்பு:அமெரிக்க அண்டவியலாளர்கள்
ருவால் அமுன்சென்
ருவால் அமுன்சென் (Roald Amundsen) எனச் சுருக்கமாக அழைக்கப்படும் "ரூவால் ஏங்கெல்பிரெக்ட் கிராவ்னிங் ஆமுன்ட்சென்" (Roald Engelbregt Gravning Amundsen; சூலை 16, 1872 - சூன் 18, 1928) நோர்வே நாட்டைச் சேர்ந்தவரும், துருவப் பகுதிகளில் பயணங்களை மேற்கொண்டவருமான ஒரு தேடலாய்வாளர் ஆவார். 1910 டிசம்பர் 14 ஆம் தேதியன்று தென் துருவத்தை அடைந்த 1910-1912 ஆம் ஆண்டுகளின் முதல் அன்டார்க்டிக் பயணக் குழுவின் தலைவராக இவர் இருந்தார். அன்டார்க்டிக் பயணத்தின் வீர யுகத்தில் ஒரு பிரதானமான பயணத் தலைவராக ருவால்டு அமுன்சென் இருந்தார். 1926 ஆம் ஆண்டில் வான் வழியாக வட துருவத்தை அடைந்த பயணக்குழுவிற்கும் இவர் பயணத் தலைவராக இருந்தார், சர்ச்சைகள் ஏதுமில்லாமல் இரு துருவங்களையும் அடைந்த முதல் மனிதர் இவராவர் .ஆர்க்டிக் கண்டத்தின் வடமேற்கு பாதை வழியாக (1903-06) பயணித்த முதல் பயணியாகவும் இவர் கருதப்படுகிறார்.
இளமைக் காலம்
நார்வே நாட்டிலுள்ள பிரெட்ரிக்சிடாடு, சார்ப்சுபோர்க் நகரங்களுக்கு இடையிலிருக்கும் போர்க் நகராட்சியில் வசித்த கப்பலுக்குச் சொந்தக்காரரான ஒரு நார்வே தம்பதியருக்கு அமுன்சென் பிறந்தார். யென்சு அமுன்சென் மற்றும் அன்னா சால்க்வாவிசுட். ஆகியோர் இவரது பெற்றோர்களாவர். குடும்பத்தில் நான்காவது மகனாக அமுன்சென் பிறந்தார். குடும்பத் தொழிலான கடற்படை வர்த்தகத்தை தவிர்த்து ஒரு மருத்துவராக அமுன்சென் வரவேண்டும் என இவரது தாயார் விரும்பினார். அமுன்சென்னும் தன்னுடைய தாயார் இறக்கும்வரை அவரது விருப்பப்படியே இருப்பதாக சத்தியம் செய்து கடைபிடித்தார். அமுன்சென்னுக்கு 21 வயதாக இருந்தபோது அவருடைய தாயார் இறந்தார். உடனடியாக அமுன்சென் பல்கலைக்கழக வாழ்வைத் துறந்து கடலை நோக்கி திரும்பினார்
1888 ஆம் ஆண்டில் கிரீன்லாந்தை கிழக்கிலிருந்து மேற்காகக் கடக்கத் திட்டமிட்டு, அதன்படி 2 மாதங்கள் வரை வட அட்லாண்டிக் பெருங்கடலில் கப்பல் மூலம் பயணித்தவரான பிரிட்யோப் நான்சன் என்ற கடற்பயணி மற்றும் ஆர்க்டிக் பிரதேசப் பயணத்தை இழந்த பிரித்தானிய கடற்பயணியான யான் பிராங்ளின் என்ற கடற்பயணி போலவும் தான் ஒரு கடற்பயணியாக வேண்டும் என்ற விருப்பத்தை அமுன்சென் அதுவரை மறைத்து வாழ்ந்து வந்தார். தாயின் மறைவுக்குப் பின்னர் இத்தகைய புதிரான பகுதிகளுக்கு சென்று ஆராய்வது என்ற ஒரு வாழ்க்கையை அவர் தீர்மானித்தார்.
பெல்கியம் அண்டார்டிக் பயணம் (1897-1899)
அமுன்சென் பெல்கியம் அண்டார்டிக் பயணக்குழுவுடன் முதலாவது துணையாக இணைந்தார். அட்ரியன் டி கெர்லாச்சின் தலைமையில் ஆர்.வி. பெல்கிக்கா என்ற கப்பலில் தொடங்கிய இந்த அண்டார்டிக்கா பயணமானது குளிர்காலத்தில் அண்டார்டிக்காவை அடைந்த முதல் பயணமாக மாறியது பெல்கிகா கப்பல் தவறுதலாகவோ அல்லது வடிவமைப்பு காரணமாகவோ அண்டார்க்டிக் தீபகற்பத்தின் மேற்குப் பகுதியில் உள்ள அலெக்சாண்டர் தீவுக்கு 70 ° 30 'தெற்கில் கடல் பனிக்கட்டியில் சிக்கிக்கொண்டது. பெல்கியக் கடற்பயணக் குழுவானது ஒரு குளிர்காலத்தை எதிர்கொள்ள வேண்டிய சூழல் ஏற்பட்டது. ஆனால் குழுவினருக்கு அக்குளிரை சாமாளிக்கும் அளவுக்கு வசதிகள் இல்லாமல் மோசமான தயாரிப்பு நிலையிலிருந்தனர். அமுண்ட்செனின் சொந்த மதிப்பீட்டின்படி, அமெரிக்கரான பிரடெரிக் குக் என்பவர் பயணக் குழுவினரை உயிர்ச்சத்து பற்றாக்குறை நோயான சிகர்வி நோயிலிருந்து காப்பாற்றினார். விலங்குகளை வேட்டையாடி பயணக்குழுவினருக்கு புத்தம் புதிய இறைச்சியை உண்ணக் கொடுத்தனர். உயிர்ச்சத்துக்கு ஆதாரமான சிட்ரசு வகை பழங்கள் இல்லாதவிடத்தில் விலங்குகளின் புத்தம்புதிய இறைச்சியை உண்பதால் அவை தேவையான வைட்டமின் சி யை உருவாக்கிக் கொள்ளும். இதனால் சிகர்வி நோய் பாதிப்பிலிருந்து தப்பிக்கலாம். இதுவே இந்நோய்க்கான மருத்துவ முறையுமாகும். அமுன்சென்னின் எதிர்காலப் பயணங்களுக்கு இந்நிகழ்ச்சி ஒரு பாடமாகவும் அமைந்தது.
வடமேற்கு பாதை (1903–1906)
அட்லாண்டிக் மற்றும் பசிபிக் பெருங்கடல்களுக்கு இடையே கனடாவின் வடமேற்குப் பாதையை அமுன்சென் தலைமையிலான முதலாவது பயணக்குழு வெற்றிகரமாக 1903 ஆம் ஆண்டில் கடந்து சென்றது. நெகிழ்தன்மையைப் பெறுவதற்காக 45 டன் எடை கொண்ட மீன்பிடிக் கப்பலில் ஆறு ஆட்கள் மட்டுமே அடங்கிய ஒரு சிறிய பயணக்குழுவை அமுன்சென் திட்டமிட்டார். அவரது கப்பலின் அடிப்பாகம் ஒப்பீட்டளவில் மேலோட்டமான அமைப்புடன் இருந்தது. ஒரு சிறிய கப்பலைப் பயன்படுத்துவதோடு அங்குலம் அங்குலமாக நகர்ந்து கடலோரப் பகுதிக்குச் செல்வதே அமுன்சென்னின் நுட்பமாக இருந்தது. மேலும், ஒரு சிறிய பெட்ரோல் இயந்திரத்துடன் இவருடைய கப்பல் இணைக்கப்பட்டிருந்தது அமுன்சென் குழுவினர் பாஃவின் குடா, பாரி கால்வாய் வழியாகச் சென்று, அங்கிருந்து பீல்சவுண்ட் நீர்வழி, யேம்சு ரோசு நீர் சந்தி, சிம்சன் நீர்சந்தி மற்றும் ரே நீர்சந்தி வழியாக  தெற்கே சென்றார்கள்.1903–04 மற்றும் 1904–05 காலத்தின் இரண்டு குளிர் காலங்களையும் கிங் வில்லியம் தீவின் துறைமுகத்தில் அவர்கள் கழித்தனர். தற்போது அப்பகுதி கனடாவின் மிகப்பெரிய ஆட்சிநிலப்பகுதியான நூனவுட்டுக்கு அருகில் குயோவா ஆவென் என்ற பெயரால் அழைக்கப்படுகிறது. இங்கிருந்த காலத்தில் அமுன்சென் குழுவினர் உள்ளூரைச் சேர்ந்த நெட்சிலிக் இனுயிட் மக்களிடமிருந்து ஆர்க்டிக் பகுதியில்  உயிர் வாழ்வதற்கான திறன்களைப் பற்றிக் கற்றுக் கொண்டனர். சரக்குகளை எடுத்துச் செல்வதற்காக சில்ட் நாய்களைப் பயன்படுத்துதல், கனமான, கம்பளி மேலாடைகளுக்குப் பதிலாக விலங்கு தோல்கள் அணிதல் போன்ற நுணுக்கங்கள் எதுவும் இப்பயணத்திற்குப் பின்னரான தென் துருவப் பயணத்திற்கு பயனளிக்கவில்லை.
குவோயா ஆவனை விட்டு அமுன்சென் மேற்கு நோக்கிச் சென்று கேம்பிரிட்சு குடாவைக் கடந்தார். முன்னதாக 1852 இல் ரிச்சர்ட் காலின்சன் மேற்கிலிருந்து கேம்பிரிட்சு குடாவை அடைந்திருந்தார். விக்டோரியா தீவுக்கு தெற்கே தொடர்ந்து பயனித்த இவர்கள் கனடாவின் ஆர்க்டிக் தீவுக்கூட்டத்தை ஆகத்து 17, 1905 ஆம் நாள் அடைந்தனர். அலாசுகா மாவட்டத்தின் பசிபிக் கரையோரத்தில் நோம் நகரத்திற்குப் போகும் முன்னர், குளிர்காலத்திற்காக கப்பல் நிறுத்தப்பட வேண்டியிருந்தது. 500 மைல்களுக்கு அப்பால் அலாசுகாவிலுள்ள ஈகிள் நகரத்தில் ஒரு தந்தி நிலையம் இருந்தது; அமுன்சென் அவ்விடத்திற்குப் பயணம் செய்து டிசம்பர் 5, 1905 இல் வெற்றிச் செய்தியை அனுப்பிவிட்டுத் திரும்பினார். 1906 ஆம் ஆண்டு பயணக்குழு நோம் நகரை அடைந்தது. நார்வே சுவீடனிடமிருந்து சுதந்திரம் பெற்று தனிநாடாக மாறியது என்றும் அந்நாட்டிற்கு ஒரு புதிய மன்னர் இருப்பதையும் அமுன்சென் அந்த நேரத்தில்தான் அறிந்தார். தான் வடமேற்கு வழியைக் கடந்த சாதனையானது நார்வேக்கு சிறந்த பயனுள்ளதாக இருக்கும் என அந்நாட்டு புதிய அரசன் ஏழாம் ஆக்கோனுக்கு செய்தி அனுப்பினார். கிட்டத்தட்ட 3.5 ஆண்டுகள் பயணத்திற்குப் பின்னர் அமுன்சென் தலைமையிலான பயணக்குழுவினர் ஒசுலோ நகரை வந்தடைந்தனர்.
தென்துருவப் பயணம்
அமுன்சென் அடுத்ததாக வட துருவத்திற்கு ஒரு பயணத்தை மேற்கொள்வதற்காகவும், ஆர்க்டிக் படுகைப் பகுதியை ஆராயவும் திட்டமிட்டார். அமெரிக்கர்களான பிரடெரிக் குக்கும் இராபர்டு பியரியும் வடதுருவத்தை நோக்கிச் செல்ல முடிவு எடுத்திருந்ததை 1909 ஆம் ஆண்டு அமுன்சென் அறிந்தார். இரண்டு வெவ்வேறு பயணக்குழுக்கள் உருவாகிவிட்ட காரணத்தால் நிதிவசதியை மேம்படுத்துவதில் சிக்கல் ஏற்பட்டது. எனவே அண்டார்டிக்காவிற்கே மாற்று வழியில் செல்வது என முடிவெடுத்தார் .தனது நோக்கங்களைப் பற்றிய தெளிவு அமுன்சென்னிடன் இல்லாததால் ஆங்கிலேயர்களான ராபர்ட் எஃப். சிகாட் மற்றும் நார்வே ஆதரவாளர்கள் அமுன்சென் தங்களை தவறாக வழிநடத்துவதாகக் கருதினர். சிகாட் அந்த ஆண்டிலேயே தனியாக தென் துருவப் பயணத்திற்கு செல்லத் திட்டமிட்டார். அமுன்சென் பிராம் கப்பல் மூலம் தன் பயணத்தை 1910 ஆம் ஆண்டு சூன் 3 இல் தொடங்கி ஓசுலோவை விட்டு புறப்பட்டார். அட்லாண்டிக் பெருங்கடலில் அமைந்துள்ள போர்த்துக்கீசிய தீவுக்கூட்டத்தில் ஒன்றான மதீராவை அடைந்ததும் அமுன்சென் தன்குழுவினரிடம் நாம் அண்டார்டிக்காவை நெருங்கிவிட்டோம் என உற்சாகப்படுத்தினார். தனியாகச் சென்ற சிகாட்டுக்கு, பிராம் கப்பல் அண்டார்ட்டிகாவை நெருங்குகிறது என்பதை பணிவுடன் தெரிவித்துக் கொள்கின்றேன் என ஒரு தந்தியை அனுப்பி வைத்தார் ஏறத்தாழ ஆறு மாதங்களுக்கு பின்னர் 1911 ஆம் ஆண்டு சனவரி 14 இல் அப்போது மகா பனி தடுப்புகள் என அழைக்கப்பட்ட ராசு பனியடுக்கின் கிழக்கு முனையை இவர்கள் அடைந்தனர். ஒரு பெரிய கழிமுகமாகக் காணப்படும் இப்பனிக்கட்டித் துறைமுகம் பே ஆஃப் வேல்சு அல்லது திமிங்கல குடா என அழைக்கப்படுகிறது. அமுன்சென் அங்கே தனது முகாமை நிறுவி, அதை பிராம்கீம் எனப் பெயரிட்டு அழைத்தார். முந்தைய அண்டார்டிக்கா பயணங்களின் போது பயன்படுத்திய கனமான கம்பளி ஆடைகள் அணிவதை கைவிட்டார்.
பனிநடைக் கட்டைகள், நாய் சறுக்கு வண்டிகள் போன்றவற்றை போக்குவரத்துக்காக இவர்கள் பயன்படுத்தினர். அமுன்சென் மற்றும் அவரது குழுவினர் திமிங்கல குடாவிற்கு தெற்கில் 80 °, 81 ° மற்றும் 82 ° அளவுகளில் நேரடியாக துருவத்திற்குத் தெற்கில் விநியோக மையங்களை ஏற்படுத்தினர் மேலும், பயணக்குழுவிலிருந்த நாய்கள் சிலவற்றைக்  கொன்று புதிய இறைச்சிக்கு அவற்றை ஆதாரமாக்கவும்  திட்டமிட்டிருந்தார். எசால்மர் யோகான்சென், கிறித்தியன் பிரெசுதட் மற்றும் யோர்கான் சிடெபருட் உள்ளிட்டவர்கள் அடங்கிய ஒரு சிறிய குழுவை செப்டம்பர் 8, 1911 இல் அமைத்தார். ஆனால் தீவிரமான வெப்பநிலைச் சூழல் காரணமாக அவர்கள் பயணம் கைவிடப்பட்டது. இக்கட்டான இப்பின்வாங்கல் குழுவினரிடத்தில் ஒரு சண்டையை ஏற்படுத்தியது, இதனால் அமுன்சென், யோகன்சனையும் மற்றும் இரண்டு நபர்களையும் ஏழாம் எட்வர்டின் நாட்டை கண்டுபிடிக்க அனுப்பி வைத்தார்.
ஒலாவ் பியாலேண்டு, எல்மர் ஏன்சென், சிவெர் ஆசெல், ஆசுகார் விசுட்டிங் ஆகியோருடன் அமுன்சென் தன்னுடைய இரண்டாவது முயற்சியைத் தொடங்கினார். ஓசுலோ முகாமை விட்டு 1911 ஆம் ஆண்டு அக்டோபர் 19 அன்று புறப்பட்டார். 52 நாய்களும் நான்கு சிலெட்சு வண்டிகளும் குழுவினருடன் சென்றன.முன்னர் அறியப்படாத ஆக்செல் ஐபெர்க் கிளேசியர் என்ற பாதையில் ஏறக்குறைய அவர்கள் நான்கு நாள் பயணம் செய்து நவம்பர் 21 அன்று போலார் பீடபூமியின் விளிம்புக்கு வந்தனர்.14 டிசம்பர் 1911 இல் இந்த ஐவர் குழு 16 நாய்களுடன் துருவத்தினை(90° 0′ தெ) அடைந்தனர். சிகாட் குழுவினர் வந்து சேர்வதற்கு 33-34 நாட்கள் முன்பாகவே இவர்கள் அப்பகுதியைச் சென்று அடைந்திருந்தனர். அமுன்சென் தன்னுடைய தென்துருவ முகாமுக்கு போல்கீம் என்று பெயரிட்டார். இதன் பொருள் துருவத்தில் ஒரு வீடு என்பதாகும். மேலும் அண்டார்டிக் பீடபூமியையும் அமுன்சென் அரசர் ஏழாம் ஆக்கூன் பீடபூமி என்று மறுபெயரிட்டு அழைத்தார். பிராம்கீம் முகாமுக்கு ஒருவேளை இவர்கள் பாதுகாப்பாகத் திரும்பவில்லை என்றால் அவர்கள் சாதனையை பிறர் அறியவேண்டுமென்பதற்காக ஒரு சிறிய கொட்டகையையும் ஒரு கடிதத்தையும் அங்கு அவர்கள் விட்டுச் சென்றனர்.
1912 ஆம் ஆண்டு சனவரி மாதம் 25 ஆம் தேதி அமுன்சென் பயணக் குழுவினர் பிராம்கீம் முகாமுக்குத் திரும்பினர். 11 நாய்கள் எஞ்சியிருந்தன. அவர்கள் கண்டத்தை விட்டு வெளியேறி ஆத்திரேலியாவிலுள்ள ஒபார்ட்டு நகரத்திற்குச் சென்றனர். அங்கு அமுன்சென் 1912 ஆம் ஆண்டு மார்ச் 7 ஆம் தேதி தனது வெற்றியை அறிவித்தார். அவருடைய ஆதரவாளர்களுக்கும் செய்தித் துணுக்குகளை அனுப்பினார்.
கவனமான தயாரித்தல், நல்ல உபகரணங்கள், பொருத்தமான ஆடை, ஒரு எளிய முதன்மை பணி, நாய்களைப் புரிந்து கொண்டு பழகுதல், மற்றும் அவற்றை பயிற்றுவித்தல் மற்றும் பனிநடைக் கட்டைகளின் பயனுள்ள பயன்பாடு ஆகியவற்றால் அமுன்சென் குழுவினரின் பயணம் வெற்றியில் முடிந்தது. மாறாக சிகாட் குழுவினர் இவற்றை முழுமையாக பயன்படுத்திக் கொள்ளவில்லை என்றுதான் கருதவேண்டும். அமுன்சென்னின் பயணம் ஒப்பீட்டளவில் மென்மையானதாகவும்  எதிர்பாராததல்ல என்பதையும் நிரூபித்தது.
இது மிகப்பெரிய காரியம் என்றுதான் நான் சொல்ல வேண்டும். பயணத்திற்கு ஏற்ற பொருத்தமான கருவிகள், பயணத்தின் போது சந்திக்க நேரும் இடர்பாடுகள், அவற்றை எதிர்கொள்வதற்கு அல்லது அவற்றை தவிர்ப்பதற்கான முன்னெச்சரிக்கை நடவடிக்கைகள் இவையணைத்தையும் எவர் கவனித்து நடவடிக்கை எடுத்தாரோ அவருக்கு வெற்றி கிடைக்கிறது. மக்கள் அவ்வெற்றியை பாக்கியம் என்று அழைக்கிறார்கள். உரிய நேரத்தில் தேவையான முன்னெச்சரிக்கை நடவடிக்கைகளை எடுக்காமல் புறக்கணித்தவருக்கு தோல்வி ஏற்பட்டது. இதை துர்பாக்கியம் என்கிறார்கள் என்று அமுன்சென் தன்னுடைய தென் துருவம் என்ற நூலில் குறிப்பிட்டுள்ளார்.
வெளி இணைப்புகள்
பகுப்பு:1872 பிறப்புகள் பகுப்பு:1928 இறப்புகள் பகுப்பு:நாடுகாண் பயணிகள் பகுப்பு:நோர்வே நபர்கள்
பெரியதிருக்கோணம் மாரியம்மன் கோயில்
பெரியதிருக்கோணம் மாரியம்மன் கோயில் தமிழ்நாட்டில் அரியலூர் மாவட்டம், பெரியதிருக்கோணம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நமது மக்கள் கட்சி
thumb நமது மக்கள் கட்சி (ந.ம.க.) இந்திய தேர்தல் ஆணையத்தில் 2001 ஆம் ஆண்டு பதிவு செய்ய பட்ட அரசியல் கட்சி. தமிழ்நாட்டில் வளர்ந்து வரும் அரசியல் கட்சிகளில் நமது மக்கள் கட்சியும் ஒன்றாகும்.
கட்சியின் கொள்கை சமூக நீதி, சமத்துவம், செயலாக்கம் என்ற கொள்கையின் அடிப்படையில் ஏழை எளிய ஒடுக்கப்பட்ட மக்களின் உயர்வுக்காக பாடுபடுவது மற்றும் மனித நேயத்தை பேணி வளர்ப்பது. கட்சி நிறுவனர் - திரு.மு.ராஜமாணிக்கம் பதிவு அலுவலகம்: கஸ்பா, வேலூர் மாநகராட்சி நிர்வாக அலுவலகம்: பவானி நகர், காட்பாடி
கட்சியின் கொடி மேலே சிகப்பு நிறம், நடுவில் மஞ்சள் நிறம், கீழே பச்சை நிறம் கொண்ட மூவர்ண கொடி. கொடியின் மத்தியில் உள்ள மஞ்சள் நிறத்தில் சிகப்பு நிற சிங்கம் பதிக்கப்பட்டுள்ளது. மேல் உள்ள சிகப்பு நிறம் உழைப்பு மற்றும் தியாகத்தை குறிக்கின்றது. மஞ்சள் நிறம் மங்களகரம் மற்றும் வீரத்தை குறிக்கின்றது. பச்சை நிறம் விவசாயம் மற்றும் வளமையை குறிக்கின்றது. நடுவில் உள்ள சிங்கம் பாரம்பரியத்தை குறிக்கின்றது.
தொடக்கம் நமது மக்கள் கட்சி தமிழ் நாடு முத்தரையர் சங்கதின் வாயிலாக உருவானது. எனினும் இந்த கட்சி அனைத்து ஒடுக்கப்பட்ட சமுதாயத்தை சேர்ந்த ஏழை எளிய மற்றும் நடுத்தர மக்களின் வளர்ச்சிக்காகவும் உரிமைக்காகவும் பாடுபடுகின்றது.
செல்வாக்கு தமிழகத்தில் உள்ள பல மாவட்டங்களில் இந்த கட்சிக்கு செல்வாக்கு உள்ளது. குறிப்பாக திருச்சி, புதுக்கோட்டை, தஞ்சாவூர், மதுரை ராமநாதபுரம், திண்டுக்கல், கரூர், சிவகங்கை, தூத்துக்குடி, மயிலாடுதுறை, வேலூர், கோவை , நாமக்கல், சென்னை, தேனீ, பெரம்பலூர், நாகை, கடலூர் மற்றும் திருவள்ளூர் மாவட்டங்களில் அதிக செல்வாக்கு உள்ளது.
பேரரசர் பெரும்பிடுகு முத்தரையர் தமிழ் நாடு முத்தரையர் சங்கம் மற்றும் நமது மக்கள் கட்சியின் கோரிக்கையை ஏற்று மாண்புமிகு முதல் அமைச்சர் செல்வி ஜெ.ஜெயலலிதா அவர்கள் 07-02-1996 அன்று திருச்சியில் பேரரசர் பெரும்பிடுகு முத்தரையர் சிலையை நிறுவினார். திருச்சிராப்பள்ளி மாவட்டத்தை திருச்சிராப்பள்ளி பெரும்பிடுகு முத்தரையர் மாவட்டம் என பெயர் சூட்டினார். 29 பட்ட பெயர்களில் வாழும் முத்தரையர் இன மக்களை ஒரே இனமாக்கி முத்தரையர் என அரசாணை பிறப்பித்தார்.
தமிழ் நாடு முத்தரையர் சங்கம் மற்றும் நமது மக்கள் கட்சியின் கோரிக்கையை ஏற்று மாண்புமிகு முதல் அமைச்சர் திரு. எடப்பாடி கே. பழனிச்சாமி அவர்கள் பேரரசர் பெரும்பிடுகு முத்தரையர் மன்னருக்கு திருச்சியில் நூலகத்துடன் சேர்ந்த மணிமண்டபம் அமைக்க 2019இல் அரசாணை பிறப்பித்து நிறை வெற்றியுள்ளார்.
போட்டியிட்ட தொகுதிகள் நாடாளுமன்ற மக்களவை தேர்தலில் நமது மக்கள் கட்சியின் போட்டியிட்ட தொகுதிகள் வேலூர் தொகுதி - இ.அ.ஏகாம்பரம் (2009), தஞ்சை தொகுதி - எஸ்.மும்மூர்த்தி (2014), வேலூர் தொகுதி - இ.எம்.கேசவன் (2014)
தமிழ் நாடு சட்ட மன்ற தேர்தலில் நமது மக்கள் கட்சியின் போட்டியிட்ட தொகுதிகள் விராலி மலை தொகுதி - மூ.சரவண தேவா (2016), மணச்சநல்லூர் தொகுதி - வீ .பார்த்தீபன் (2016), முசிரி தொகுதி - செல்லப்பெருமாள்(2016), காரைக்குடி தொகுதி -ஆர்.ராஜ்குமார்(2016), அணைக்கட்டு தொகுதி- ஆர்.ஸ்ரீனிவாசன்(2016)
பகுப்பு:தமிழக அரசியல் கட்சிகள்
இசுடான்சுலாவோ கான்னிசரோ
இசுடான்சுலாவோ கான்னிசரோ (Stanislao Cannizzaro) (US : / - ɪ டி கள் ɑːr - /, Italian: [staniˈzlaːo kannitˈtsaːro] ; 13 சூலை 1826 – 10 மே 1910) ஒரு இத்தாலிய வேதியியலாளர் ஆவார். இவர் கான்னிசரோ வினை மற்றும் 1860 ஆம் ஆண்டில் ஜெர்மனியின் கார்ல்ஸ்ரூ என்ற இடத்தில் நடைபெற்ற பன்னாட்டு வேதியியலளார்கள் மாநாட்டில் அணு-எடை குறித்த விவாதங்களில் அவரது செல்வாக்குமிக்க பங்களிப்பிற்காகவும் பிரபலமானவர் ஆவார்.
வரலாறு
கான்னிசரோ 1826 ஆம் ஆண்டில் பலெர்மோவில் பிறந்தார். மருத்துவத்தை தனது தொழிலாக ஏற்றுக் கொள்ளும் நோக்கத்துடன் அங்குள்ள பல்கலைக்கழகத்தில் நுழைந்தார், ஆனால் விரைவில் அவர் வேதியியல் படிப்பிற்குத் திரும்பினார். 1845 மற்றும் 1846 ஆகிய ஆண்டுகளில் இவர் இராஃபேல் பைரியா என்ற இத்தாலிய வேதியியலாளரின் (சாலிசின் என்ற வேதிச்சேர்மம் குறித்த ஆய்விற்காக நன்கறியப்பட்டவர்) உதவியாளராக செயல்பட்டுள்ளார். பின்னர் வேதியியல் பேராசிரியர் பைசாவிடமும் உதவியாளராகப் பணிபுரிந்து துரினில் சிறிது காலத்தில் அவரின் பதவியில் அமர்ந்தார்.
1848 சிசிலியன் சுதந்திர புரட்சியின் போது கான்னிசரோ தெற்கு இத்தாலியின் சிசிலி தீவின் பெருநகரமான மெசினாவில் ஒரு சேணேவி (பீரங்கி) அதிகாரியாக பணியாற்றியதோடு பிராங்காவில்லாவின் சிசிலிய பாராளுமன்றத்தின் துணைத்தலைவராகவும் தேர்ந்தெடுக்கப்பட்டார். 1848 ஆம் ஆண்டு செப்டம்பர் மாதத்தில் மெசினாவின் வீழ்ச்சிக்குப் பிறகு, அவர் டார்மினாவில் தங்கவேண்டியிருந்தது. கிளர்ச்சியாளர்களின் வீழ்ச்சியின் பேரில், கான்னிசரோ 1849 ஆம் ஆண்டு மே மாதத்தில் மர்சேய் என்ற இடத்திற்குத் தப்பித்தார். பல்வேறு பிரெஞ்சு நகரங்களுக்குச் சென்ற பின்னர் அக்டோபரில் பாரிஸை அடைந்தார். மைக்கேம் யுகென் செவ்ரியுல் ஆய்வகத்தின் அறிமுகத்தைப் பெற்றார். அங்கு எப். எஸ். கிளோயெஸ் (1817 – 1883) உடன் இணைந்து 1851 ஆம் ஆண்டில், ஈதரியக் கரைசலில் சயனோசன் குளோரைடுடின் மீது அமோனியாவின் செயலால் சயனமைடைத் தயாரித்த முயற்சியால் வேதியியலில் தனது முதல் பங்களிப்பை அளித்தார். அதே ஆண்டில், பீட்மாண்டின் அலெஸாண்ட்ரியாவின் தேசியக் கல்லூரியில் இயற்பிய வேதியியல் பேராசிரியராக நியமனத்தை கன்னிசாரோ ஏற்றுக்கொண்டார். அலெஸாண்ட்ரியாவில், ஆல்ககால் கலந்த பொட்டாசியம் ஐதராக்சைடினால் அரோமேடிக் ஆல்டிகைடுகள் சிதைக்கப்பட்டு தொடர்புடைய அமிலம் மற்றும் ஆல்கஹால் கலவையாக மாறுவதைக் கண்டுபிடித்தார். எடுத்துக்காட்டாக, பென்சால்டிகைடானது பென்சோயிக் அமிலம் மற்றும் பென்சைல் ஆல்ககாலாக சிதைகிறது. இந்த வினை பின்னர் அவரின் பெயரால், கான்னிசரோ வினை என அழைக்கப்பட்டது.
1855 ஆம் ஆண்டின் இலையுதிர்காலத்தில், கான்னிசரோ ஜெனோவா பல்கலைக்கழகத்தில் வேதியியல் பேராசிரியரானார், மேலும் பீசா மற்றும் நேபிள்ஸில் பேராசிரியராகப் பணியாற்றிய பின்னர், பலெர்மோவில் கனிம மற்றும் கரிம வேதியியல் பீடத்தின் தலைவர் பதவியை ஏற்றுக்கொண்டார். அங்கு, அவர் அரோமேடிக்சேர்மங்களைப் பற்றியும், அமீன்களைப் பற்றியும் படிப்பதற்கும், தொடர்ந்து பணியாற்றுவதற்கும் பத்து ஆண்டுகள் செலவிட்டார், 1871 ஆம் ஆண்டில் அவர் ரோம் பல்கலைக்கழகத்தில் வேதியியல் தலைவராக நியமிக்கப்பட்டார்.
கரிம வேதியியல் குறித்த அவரது பணியைத் தவிர, கன்னிசாரோ தனது 1858 ஆம் ஆண்டு சுண்டோ டி அன் கோர்சோ டி ஃபிலோசொபிய சிமிகா அல்லது ஸ்கெட்ச் ஆஃப் எ கோர்ஸ் ஆஃப் கெமிகல் பிலாசபி என்ற தனது ஆய்வறிக்கையின் மூலம் வேதியியலுக்கு பெரும் சேவையை வழங்கினார். அதில் அவர் முன்னதாக அவகாட்ரோவால் அனுமானிக்கப்பட்ட அணு எடை மற்றும் மூலக்கூறு எடைகளுக்கு இடையிலான வேறுபாட்டைக் குறித்து வலியுறுத்தினார். எளிதில் ஆவியாகக் கூடிய சேர்மங்களில் உள்ள தனிமங்களின் அணு எடையை அந்த சேர்மங்களின் மூலக்கூறு எடைகளிலிருந்து எவ்வாறு கழிக்க முடியும் என்பதையும், ஆவி அடர்த்தி அறியப்படாத தனிமங்களின் அணு எடையை அவற்றைக் கொண்டுள்ள சேர்மங்களின் ஆவி அடர்த்தி மற்றும் அத்தனிமங்களின் தன் வெப்ப மதிப்பு ஆகியவற்றிலிருந்து எவ்வாறு தீர்மானிக்க முடியும் என்பதையும் கான்னிசரோ காட்டினார். அணுக் கோட்பாட்டின் அடிப்படை முக்கியத்துவம் வாய்ந்த, இந்த சாதனைகளுக்காக, அவருக்கு 1891 ஆம் ஆண்டில் அரச கழகம் கோப்லி பதக்கத்தை வழங்கியது.
1871 ஆம் ஆண்டில், கான்னிசரோவின் அறிவியல் புகழ் அவரை இத்தாலிய செனட்டில் இடம்பெறச் செய்தது, அதில் அவர் துணைத் தலைவராக இருந்தார், மற்றும் பொது அறிவுறுத்தல் குழுவின் உறுப்பினராகவும், பிற வழிகளிலும் இத்தாலியில் அறிவியல் கல்வி தொடர்பான முக்கிய சேவைகளை வழங்கினார்.
அணுக்கள், மூலக்கூறுகள் மற்றும் அணு எடைகள் குறித்த விவாதத்தில் அன்றைய நிலையில் இருந்த பங்களிப்பால் மிகவும் பிரபலமானார். ஒரே அழுத்தம் மற்றும் வெப்பநிலையில் சம அளவு வாயுக்கள் சம எண்ணிக்கையிலான மூலக்கூறுகள் அல்லது அணுக்களைக் கொண்டிருக்கின்றன என்ற அமேடியோ அவோகாட்ரோவின் கருத்தையும், அணு எடைகளைக் கணக்கிட சம அளவு வாயு பயன்படுத்தப்படலாம் என்ற கருத்தையும் அவர் வென்றார். அவ்வாறு செய்யும்போது, கான்னிசரோ வேதியியல் பற்றிய புதிய புரிதலை உண்டாக்கினார்.
மேற்கோள்கள்
பகுப்பு:1910 இறப்புகள் பகுப்பு:1826 பிறப்புகள் பகுப்பு:இத்தாலிய வேதியியலாளர்கள்
ஐக்கிய தேசிய முற்போக்குக் கூட்டணி
ஐக்கிய தேசிய முற்போக்குக் கூட்டணி 2009 இந்திய நாடாளுமன்றத் தேர்தலுக்காக உருவாக்கப்பட்ட ஒரு கூட்டணி. இடதுசாரி கட்சிகளும் மாநில கட்சிகள் சிலவும் இணைந்து இதனை உருவாக்கின. இது மார்ச் 12, 2009 அன்று பத்து வெவ்வேறு அரசியல் கட்சிகளின் கூட்டணியாக பெங்களூருவிலிருந்து 50 கி.மீ தொலைவில் உள்ள டொப்பாசு பேட்டையில் நடந்த பொதுக்கூட்டத்தில் உருவானது. . அப்போது வெளியிட்ட அறிக்கையில் பின்வருமாறு கூறப்பட்டிருந்தது: செல்வந்தர்களுக்கு துணைநிற்கும் பொருளியல் கொள்கைகளைக் கொண்ட தேசியக் கட்சிகள் இந்திய தேசிய காங்கிரசு மற்றும் பாரதிய ஜனதா கட்சி போன்றவற்றிற்கு எதிராகவும் மதவாத மற்றும் தாராண்மைவாத சக்திகளின் வளர்ச்சிக்கெதிராகவும் விவசாயிகள்,நலிவடைந்தோர்,தொழிலாளர்,பிற பிற்பட்ட வகுப்பினர் மற்றும் தலித்துகள்,பெண்கள்,சிறுபான்மையினர்,இளைஞர்கள் நலனைக் கருத்தில் கொண்டும் இந்த மூன்றாம் அணி உருவாகிறது
2009 பொதுத்தேர்தலில் படுதோல்வி அடைந்ததால், இக்கூட்டணி சிதறியது. தேர்தலுக்குப் பின்னர் இதில் அங்கம் வகித்த கட்சிகள் தன்னிச்சையாக செயல்படத் தொடங்கி விட்டன.ஜூன் 18, 2007ல், ஆந்திர முன்னாள் முதல்வர் சந்திரபாபு நாயுடு, உத்தரப் பிரதேச முன்னாள் முதல்வர் முலாயம் சிங் யாதவ் , ஹரியானா முன்னாள் முதல்வர் ஓம் பிரகாஷ் சவுதாலா ஆகியோருக்கு, தமிழக சட்டப்பேரவை எதிர்க்கட்சித் தலைவரும், அதிமுக பொதுச் செயலாளருமான ஜெ.ஜெயலலிதா விருந்து அளித்தார். என்று அழைக்கப்படும் மூன்றாவது முன்னணியை உருவாக்குவதாக அறிவித்தார் ஐக்கிய தேசிய முற்போக்குக் கூட்டணி .அந்தக் கூட்டணியின் ஒருங்கிணைப்பாளராகவும் ஜெவும் சந்திரபாபு நாயுடு தலைவராகவும் இருந்தார்.
உறுப்பினர் கட்சிகள்
மூலம்:
மேற்கோள்கள்
பகுப்பு:இந்திய அரசியல் கூட்டணிகள்
மண்டலா மாவட்டம்
மாண்ட்லா மாவட்டம் (Mandla District District) இந்தியாவின் மத்தியப் பிரதேசம் மாநிலத்தில் அமைந்துள்ளது. மாண்ட்லா நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது. இம்மாவட்டத்தின் பரப்பளவு 8,771 சதுர கிலோமீட்டர்கள் ஆகும். கன்ஹா தேசியப் பூங்காவின் பகுதிகள் இம்மாவட்டத்தில் அமைந்துள்ளது.
மேற்கோள்கள்
பகுப்பு:மத்தியப் பிரதேசத்திலுள்ள மாவட்டங்கள்
பார்த்தீனியம் களைக் கட்டுப்பாடு
பார்த்தீனியம் என்பது அஸ்டரேசியே குடும்பத்தை சார்ந்த பூக்கும் தாவரம் பல்லாண்டுக் களை இனத்தை சேர்ந்தது கால்நடைகள் மற்றும் தாவரங்களுக்கு மிகவும் தீங்கு இழைக்க கூடியது
பார்த்தீனியம் கட்டுப்பாடு முறைகள்
பார்த்தீனியம் விதைகள் முளைக்கும் முன்னும் முளைத்த செடிகள் பூ பூத்து விதை உண்டாவதற்கு முன்னும் கட்டுப்படுத்துவது மிகவும் அவசியம்.இதனால் விதைகள் முற்றி மேற்கொண்டு இச்செடி பரவுவது தடுக்கப்படுகிறது.
பார்த்தீனியம் நச்சுக்களை விதைகள் முளைப்பதை தடுக்க மழை காலத்தில் மண்ணில் போதுமான ஈரம் இருக்கும்பொழுது அட்ராடாப் களைக்கொல்லியை எக்டருக்கு 2.5 கிலோ என்ற அளவில் சுமார் 625 லிட்டர் நீரில் கலந்து கைத்தெளிப்பானால் நிலத்தின் மேல் சீராக தெளிக்க வேண்டும்.
செடிகளை அகற்றி எரித்தல்: பூப்பதற்கு முன் கையுறை அணிந்து அல்லது ஏதாவது கருவியை உபயோகித்து செடிகளை வேருடன் அகற்றி எரிப்பதனால் விதை உண்டாகி பரவுவது தடுக்கப்படுகிறது.
ஒரு லிட்டர் நீரில் 200 கிராம் சமையல் உப்பு (20 சதம்) மற்றும் 2 மில்லி டீபால் அல்லது சோப்பு திரவம் கலந்து நல்ல வெயில் நேரத்தில் செடிகள் முழுவதும் நனையும்படி கைத்தெளிப்பான் கொண்டு தெளிக்க வேண்டும். ஒரு லிட்டர் நீருக்கு 2,4-டி (பெர்னாக்சோன்) 10 கிராம் அல்லது கிளைபோசேட் (ரவுண்டப்) 15 மில்லியுடன் அம்மோனியம் சல்பேட் 20 கிராம் + சோப்பு திரவம் 2 மி.லி. அல்லது மெட்ரிபுசின் (சென்கார்) 4 கிராம் ஆகிய களைக்கொல்லிகளில் ஏதாவது ஒன்றை கலந்து, வளர்ந்த பார்த்தீனியம் செடிகள் முழுவதும் நனையும்படி கைத்தெளிப்பானால் தெளிக்க வேண்டும்.
உயிரியல் முறை கட்டுப்பாடு
தரிசு நிலங்களில் அடர் ஆவாரை மற்றும் துத்தி வகைச் செடிகளை போட்டு, செடிகளாக வளரச் செய்து பார்த்தீனியத்தின் வளர்ச்சியைக் குறைக்கலாம். மேய்ச்சல் நிலங்களில் இயற்கையாக வளரும் தாவர இனங்களை வளர ஊக்குவிக்கலாம். பார்த்தீனியம் செடியை தின்று அழிக்கக்கூடிய சைக்கோகிராமா பைக்கலரேட்டா என்ற மெக்சிகன் வண்டுகளை பரவச் செய்தும் பார்த்தீனியத்தை கட்டுப்படுத்தலாம்.
பார்த்தீனியம் செடிகள் பூத்தபின் கட்டுப்படுத்தும் முறை
பார்த்தீனியத்தை உரமாக்குதல் பார்த்தீனியச் செடிகளை களைக்கொல்லி கொண்டு அழிக்காத தருணத்தில் அவற்றை வேருடன் அகற்றி நன்கு நறுக்கி, குழியில் போட்டு மக்கவைத்து உரமாக பயன்படுத்தலாம்
பகுப்பு:களைக் கட்டுப்பாடு
65 ஆவது பெர்லின் சர்வதேசத் திரைப்பட விழா
65 ஆவதுபெர்லின் சர்வதேசத் திரைப்பட விழா பிப்ரவரி 5, 2015 முதல் பிப்ரவரி 15, 2015 வரை நடைபெற்றது. இவ்விழாவில் நடுவர் குழுவுக்குத் தலைவராகப் அமெரிக்கத் திரைப்பட இயக்குநர் டேரன் அரோனாப்ஸ்கி இருந்தார். "விம் வென்டெர்ஸ்" என்ற ஜெர்மானிய திரைப்பட இயக்குநருக்குக் கெளரவ தங்க கரடி விருது அளிக்கப்பட்டது. சாபர் பனாகி இயக்கத்தில் வெளிவந்த ஈரானிய திரைப்படமான டாக்சி தங்கக்கரடி விருதை வென்றது.
வெளி இணைப்பு
பகுப்பு:திரைப்பட விழாக்கள்
சந்திரா தால்
வலது|thumb|185x185px|சந்திரா தால் thumb|பால்வழி சந்திரா தால் thumb சந்திரா தால் (சந்திரன் ஏரி என்ற பொருள்) அல்லது சந்திரா தால் இமாச்சலப்பிரதேசத்தின் லாகூல் மற்றும் ஸ்பித்தி மாவட்டத்தின் ஸ்பிதி பகுதியாக உள்ளது. இந்த ஏரியின் பெயர் அதன் பிற்பகுதியில் இருந்து உருவாகிறது. இது இமயமலையில் சுமார் 4,300 மீட்டர் (14,100 அடி) உயரத்தில் அமைந்துள்ளது. ஒரு புறம் ஏரியின் மலைகள் ஓரளவு கவனத்தைத் திசைதிருப்பி, ஒரு பிரம்மாண்டமான கற்குவியலாக வேறு ஒரு காட்சியை அளிக்கிறது. சந்திரா டால் மலையேற்றம் மற்றும் முகாமையாளர்களுக்கு ஒரு பிரபலமான இடமாக உள்ளது. பட்லிலிருந்து கால்வாயிலும், மே மாதம் பிற்பகுதியிலிருந்து குன்ழம் பாதலும் இருந்து அக்டோபர் முதல் அக்டோபர் வரை இந்த ஏரி அணுகலாம். ஏரிக்கு முன் 2 கி.மீ. முன்பதிவு செய்ய ஏரிக்கு முன்பாக 5 கி.மீ. குன்சாம் பாஸில் இருந்து சாலையில் இருந்து 8 கிமீ (5.0 மை) தொலைவில் உள்ளது. சந்திரா தால், சந்திரா 30 கிமீ (19 மைல்) தொலைவில் உள்ளது. இந்த ஏரியின் கரையோரங்களில் பரந்த புல்வெளிகள் முகாம்கள். வசந்த காலத்தில், இந்த புல்வெளிகள் நூற்றுக்கணக்கான வகையான காட்டுப்பகுதிகளைக் கொண்டிருக்கும்.
சந்திரா தால் சமுத்திர தப்பு பீடபூமியில் சந்திரா ஆற்றங்கரை ஓரம் இந்த ஏரி அமைந்துள்ளது.
இந்த ஏரி இந்தியாவின் உயரமான நிலப்பகுதிகளில் ஒன்றாகும், இது ராம்சார் நிலப்பகுதி என குறிப்பிடப்படுகிறது.
இரவின் பொழுது சந்திரா தால்
சந்திரா தால் இரவில் அற்புதமான காட்சி அளிக்கிறது (சூரிய அஸ்தமனத்திற்குப் பிறகு). குளிர்காலத்திற்கு முன் வெப்பநிலை மிதமான அளவுக்கு குறைவாக இருக்கும்போது, வானம் எண்ணற்ற குறைவான நட்சத்திரங்களை நிரப்புகிறது மற்றும் கண்கவர் பால் வழி பார்வையை வழங்குகிறது.
வெளி இணைப்புகள்
பகுப்பு:இமாச்சலப் பிரதேசத்தின் ஏரிகள்
நீலாசோதையன்
thumb|right|200px|நீலாசோதையான் நீலாசோதையான் என்பவர் வலவை நகரை ஆட்சி செய்த அரசர் பெரியதம்பிரானின் அரச சபையில் படைத்தளபதியாக இருந்துள்ளார், வண்ணார் குலத்தில் பிறந்த இவர், பாண்டியர்களை வென்று அவர்களின் படைகளில் 6000 வீரர்களை வென்று தன்னுடைய படையில் இணைத்து வைத்து தங்கள் நாட்டை ஆண்டுவந்துள்ளனர் என்பதை வரலாறு உணர்த்துகிறது.
நீலாசோதையன் பற்றிய கோணேசர் கல்வெட்டு
நீலசோதையன் பற்றிய குறிப்பு கோணேசர் கல்வெட்டு எனும் நூலில் இடம் பெற்றுள்ளது கோணேசர் கல்வெட்டின் 28 ஆம் பாடல்
எட்டிசை மண்வெட்டிக் கொண்டே ஏழரைச் சுற்றாம் மரத்தை இனதா வெட்டி தட்டி ஒரு காலாலே எற்றி அது வீழ முன்னம் தரணி மீதில் ஒட்டி ஒரு குளம் சமைத்து ஆங்கு உறுநீரும் கொண்டு அருளையுற்ற வீரன் அட்டதிக்கும் புகழ்ந்தருளும் நீலாசோதையன் படையும் அரசர்மாரும் என அமைந்துள்ளது
மேற்கோள்கள்
பகுப்பு:இலங்கை வரலாறு
புதிய சனநாயக முன்னணி (இலங்கை)
புதிய ஜனநாயக முன்னணி (New Democratic Front (NDF)) என்பது இலங்கையில் 2009 ஆம் ஆண்டில் புதிதாக உருவான ஓர் அரசியல் கட்சி ஆகும். ஆரியவன்ச திசாநாயக்க என்பவர் இதன் தலைவர். இக்கட்சியின் சின்னம் அன்னம்.
அரசுத்தலைவர் தேர்தல் 2010
முன்னாள் இலங்கை இராணுவத் தலைவர் சரத் பொன்சேகா இக்கட்சியின் சார்பில் 2010, சனவரி 26 இல் இடம்பெற்ற இலங்கை அரசுத் தலைவர் தேர்தலில் முக்கிய வேட்பாளராகப் போட்டியிட்டார். . எதிர்க்கட்சிகளின் கூட்டு வேட்பாளராகப் போட்டியிட்ட இவருக்கு ஐக்கிய தேசியக் கட்சி, மக்கள் விடுதலை முன்னணி, தமிழ்த் தேசியக் கூட்டமைப்பு உட்படப் பல முக்கிய எதிர்க்கட்சிகள் ஆதரவு தெரிவித்தன. சரத் பொன்சேகா இத்தேர்தலில் 40.15% வாக்குகள் பெற்று அரசுத்தலைவர் மகிந்த ராசபக்சவிடம் தோற்றார்.
அரசுத்தலைவர் தேர்தல் 2015
2015 சனவரி 8 இல் நடைபெறவிருக்கும் 7வது அரசுத்தலைவர் தேர்தலில் எதிர்க்கட்சிகளின் கூட்டு வேட்பாளராக மைத்திரிபால சிறிசேன மூன்றாவது தடவையாகப் போட்டியிடும் அரசுத்தலைவர் மகிந்த ராசபக்சவை எதிர்த்து இக்கட்சியின் தேர்தல் சின்னத்தின் கீழ் போட்டியிட்டு 51.28% வாக்குகளுடன் வெற்றி பெற்று 7வது அரசுத் தலைவரானார்.
மேற்கோள்கள்
பகுப்பு:இலங்கை அரசியல் கட்சிகள் பகுப்பு:2009இல் நிறுவப்பட்ட அரசியல் கட்சிகள்
கல்யாண் சிங்
கல்யாண் சிங் (Kalyan Singh) (பிறப்பு:1932) (இறப்பு 2021) இந்தியாவின் உத்திரப் பிரதேச மாநிலத்தின் முதலமைச்சராக இருமுறை பணியாற்றியவர். இந்திய நாடாளுமன்ற மக்களவை உறுப்பினராக 2009 - 2014 ஆண்டுகளில் செயல்பட்டவர். பின்னர் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டார். கல்யாண் சிங், உத்தரப் பிரதேசத்தின் முதல்வராக இருந்த காலத்தில் பாபர் மசூதி இடிக்கப்பட்டது
முதலமைச்சர் பதவியில்
சூன் 1991 அன்று முதன் முறையாக உத்தரப் பிரதேச மாநில முதலைமைச்சராக பொறுப்பு ஏற்றுக் கொண்டார். பாபர் மசூதி இடிப்பு அன்றே தனது முதலமைச்சர் பதவியை துறந்தார். பின்னர் 1997 முதல் 1999 முடிய இரண்டாம் முறையாக மீண்டும் பிரதேச மாநில முதலமைச்சராகத் தேர்ந்தெடுக்கப்பட்டார்.
மக்களவை உறுப்பினர் பதவியில்
ஏடா மக்களவைத் தொகுதியிலிருந்து போட்டியிட்டு வென்று, நாடாளுமன்ற மக்களவை உறுப்பினராக 2009 முதல் ஏப்ரல் 2014 முடிய செயல்பட்டவர்.
ஆளுநர் பதவியில்
கல்யாண் சிங் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டவர்.
வெளி இணைப்புகள்
பகுப்பு:இந்திய அரசியல்வாதிகள் இராஜஸ்தான் மாநில ஆளுநர்கள் பகுப்பு:உத்தரப் பிரதேச முதலமைச்சர்கள் பகுப்பு:15வது மக்களவை உறுப்பினர்கள் பகுப்பு:1932 பிறப்புகள் பகுப்பு:2021 இறப்புகள் பகுப்பு:14வது மக்களவை உறுப்பினர்கள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:உத்தரப் பிரதேச அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
போலி நிலா
போலி நிலா (mock moon) (அறிவியல் பெயர் பாரசிலீன்(paraselene )இதன் அர்த்தம் நிலவிற்கு பக்கத்தில்) என்பது ஒப்பீட்டளவில் அரிய பிரகாசமான வட்டமான சந்திர ஒளிவட்டம். இதற்கு காரணம் உயர் வானத்து முகில் வகை அல்லது மென்னடுக்கு முகிலின் அறுங்கோண படிகங்கள் வடிவுடைய பனிக்கட்டியின் நிலவொளி விலகல் ஆகும்.
போலி நிலா தோன்றும் இடம், நிலவிற்கு வெளியே சுமார் 10 விட்டங்கள் ஆகும். இவைகள் சரியாக போலி சூரியனுக்கு இணையானது, ஆனால் மிக அரிதானது, ஏனென்றால் கூர்ந்து கவனிக்க நிலவு பிரகாசமாக இருக்க வேண்டும். போலி நிலவை சாதாரண கண்களால் பார்க்க முடியாது ஏனென்றால் இதன் வெளிச்சம் பிரகாசமாக இருப்பதில்லை.
மேற்கோள்கள்
பகுப்பு:வானியல் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மிங் கல்லறைகள்
மிங் கல்லறைகள் என்பன சீனாவின் மிங் வம்சப் பேரரசர்களால் கட்டப்பட்ட அரச கல்லறைகளின் தொகுதி ஆகும். முதல் மிங் பேரரசரின் கல்லறை, தலைநகரமான நான்சிங்குக்கு அண்மையில் அமைக்கப்பட்டது. இருந்தும், பெரும்பாலான மிங் கல்லறைகள் ஒரு தொகுதியாக பெய்சிங்குக்கு அருகே அமைக்கப்பட்டுள்ளன. இவை கூட்டாக மிங் வம்சத்தின் பதின்மூன்று கல்லறைகள் என அறியப்படுகின்றன. இவை பெய்சிங் நகர மையத்துக்கு வட-வடமேற்காக 42 km தொலைவில் பெய்சிங் மாநகரசபையின் புறநகரப் பகுதியான சாங்பிங் மாவட்டத்தில் உள்ளன. தியான்சூ மலையின் தெற்குப் பக்கச் சரிவில் உள்ள இந்த இடம், மூன்றாவது மிங் பேரரசர் யொங்லு என்பவரால் ஃபெங் சுயிக் கொள்கைகளுக்கு அமைவாகத் தெரிவு செய்யப்பட்டது. 1420 ஆம் ஆண்டில் பேரரசு மாளிகை (தடுக்கப்பட்ட நகர்) கட்டப்பட்ட பின்னர் பேரரசர் யொங்லு தன்னைப் புதைப்பதற்கான இடத்தைத் தெரிவு செய்து தன்னுடைய சொந்தக் கல்லறையையும் உருவாக்கினார். பின் வந்த பேரரசர்களும் தமது கல்லறைகளை அவ்விடத்திலேயே அமைத்தனர்.
பேரரசர் யொங்லு தொடக்கம் 13 பேரரசர்களை இப்பகுதியிலேயே புதைத்தனர். முதல் மிங் பேரரசர் ஒங்வூ பேரரசரின் சியாவோலிங் கல்லறை தலைநகரமான நான்சிங்குக்கு அண்மையில் அமைந்தது. இரண்டாவது பேரரசர் சியான்வென், பேரரசர் யொங்லுவால் பதவி நீக்கப்பட்டுத் தலைமறைவானார். இதனால் அவரது கல்லறை குறித்து எதுவும் தெரியவில்லை. "தற்காலிக"ப் பேரரசர் சிங்தாயையும் இங்கே புதைக்கவில்லை. பேரரசர் தியான்சுன் இவருக்குப் பேரரசுப் புதைப்பை ஏற்றுக்கொள்ளாததால் இவரை பெய்சிங்குக்கு மேற்கில் புதைத்தனர். இங்கே புதைக்கப்பட்ட கடைசிப் பேரரசர் தூக்குப் போட்டுத் தற்கொலை செய்துகொண்ட பேரரசர் சொங்சென் ஆவார். இவர் இவரது வைப்பாட்டியான தியானின் கல்லறையில் புதைக்கப்பட்டார். பின்னர் குறுகிய காலமே நிலைத்திருந்த சுன் வம்சத்துப் பேரரசர் லி சிசெங் இதை சி லிங் என்னும் பேரரசுக் கல்லறையாக அறிவித்தார். மிங் பேரரசர்களால் கட்டப்பட்ட பிற கல்லறைகளோடு ஒப்பிடுகையில் சி லிங் மிகவும் சிறியது.
மிங் வம்சக் காலத்தில் இக்கல்லறைகளுக்குச் செல்வதற்குப் பொதுமக்களுக்கு அனுமதி இருக்கவில்லை. 1644 இல் லி சிசெங்கின் படைகள் பெய்சிங்குக்கு முன்னேறிச் செல்வதற்கு முன்னர் அந்த ஆண்டு ஏப்ரலில் இக்கல்லறைகளைச் சூறையாடியதோடு பலவற்றுக்குத் தீயும் வைத்தனர்.